OpenLLM-France/wikimedia huggingface dataset:
# María Barranco

María de los Remedios Barranco García (Malaga, 1961eko ekainaren 11 - ) aktore espainiarra da, bitan bigarren mailako emakumezko aktore onenaren Goya Saria lortu duena.

## Filmografia

| Urtea | Filma | Zuzendaria |
| 1986 | El elegido | Fernando Huertas |
| 1988 | Mujeres al borde de un ataque de nervios | Pedro Almodóvar |
| 1989 | Las cosas del querer | Jaime Chávarri |
| 1989 | ¡Átame! | Pedro Almodóvar |
| 1989 | El baile del pato | Manuel Iborra |
| 1990 | Las edades de Lulú | Bigas Luna |
| 1991 | El rey pasmado | Imanol Uribe |
| 1991 | Todo por la pasta | Enrique Urbizu |
| 1992 | Aquí el que no corre, vuela | Ramón Fernández |
| 1992 | La ardilla roja | Julio Médem |
| 1993 | Rosa Rosae | Gonzalo Suárez |
| 1994 | Todos los hombres sois iguales | Manuel Gómez Pereira |
| 1995 | Siete mil días juntos | Fernando Fernán Gómez |
| 1995 | El seductor | José Luís García Sánchez |
| 1995 | Morirás en Chafarinas | Pedro Olea |
| 1995 | El efecto mariposa | Fernando Colomo |
| 1995 | El palomo cojo | Jaime de Armiñan |
| 1995 | Boca a boca | Manuel Gómez Pereira |
| 1996 | Bwana | Imanol Uribe |
| 1997 | 99´9 | Agustí Villaronga |
| 1998 | La niña de tus ojos | Fernando Trueba |
| 1999 | Novios | Joaquín Oristrell |
| 2001 | Anita no pierde el tren | Ventura Pons |
| 2001 | Manolito Gafotas en ¡Mola ser jefe! | Juan Potau |
| 2002 | El oro de Moscú | Jesús Bonilla |
| 2003 | El viaje de Carol | Imanol Uribe |
| 2004 | Atún y chocolate | Pablo Carbonell |
| 2006 | Camping | Lluís Arcarazo |
| 2010 | La vida empieza hoy | Laura Mañá |
| 2011 | La daga de Rasputín | Jesús Bonilla |
| 2013 | Las brujas de Zugarramurdi | Alex de la Iglesia |
| 2021 | El refugio | Macarena Astorga |

## Telebista

| Urtea | Telesaila | Pertsonaia | Katea | Oharrak |
| 1982 | Gol... y al Mundial-82 | Azafata | La 1 | |
| 1985 | La comedia musical española | Doncella / Secretaria | La 1 | 5 atal |
| 1990 | La mujer de tu vida | Luz | La 1 | 2 atal |
| 1990 | La forja de un rebelde | María Jesús | La 1 | atal 1 |
| 1993 | Los ladrones van a la oficina | Luisa Núñez Benavides | Antena 3 | atal 1 |
| 1998 | Señor alcalde | Virginia | Telecinco | 18 atal |
| 1999 | Ellas son así | Ana Rosales | Telecinco | 22 atal |
| 2004 | La sopa boba | Alma | Antena 3 | 11 atal |
| 2006 | Los Serrano | Lucía | Telecinco | atal 1 |
| 2006 | Ellas y el sexo débil | Bárbara | Antena 3 | 4 atal |
| 2009 | Amar en tiempos revueltos | Trinidad "Trini" Delgado | La 1 | 2 atal |
| 2011 | Hospital Central | Manuela Montoro | Telecinco | 2 atal |
| 2017 - 2018 | Amar es para siempre | Teresa "Tere" Dorado | Antena 3 | 269 atal |
| 2020 | Pequeñas coincidencias | Amparo | Prime Video | 5 atal |
| 2020 | Servir y proteger | Julia | La 1 | 10 atal |

## Kanpo estekak

* Datuak: Q133848
* Multimedia: María Barranco / Q133848
# María Asunción Aramburuzabala

María Asunción Aramburuzabala Larregui (Mexiko Hiria, 1963ko maiatzaren 2a) mexikar enpresaburua da. Bost mila milioi dolar baino gehiagoko ondarearekin, Mexikoko emakume enpresabururik aberatsenetakoa da.

## Bizitza

María Asunción Aramburuzabala Mexiko Hirian jaio zen 1963an. Gaztetan Mexikora joandako Félix Aramburuzabala eskoriatzar enpresaburuaren biloba da, Grupo Modelo garagardotegiaren sortzaileetako bat eta enpresaren presidente izandakoa. Bere aita, Pablo Aramburuzabala Ocaranza, garagardotegiaren akziodun nagusia izan zen.
Aramburuzabala Kontabilitatean lizentziaduna da Mexikoko Teknologia Institutu Autonomoan. 1995ean aita hil zitzaion eta 1996an Grupo Modeloren presidenteordetza hartu zuen. Gainera, Tresalia Capital aliantza sortu zuen bere ahizpa eta bien amarekin familiaren inbertsioak dibertsifikatzeko.
1982tik 1997ra Paulo Patricio Zapata Navarrorekin ezkonduta egon zen eta bi seme izan zituzten: Pablo eta Santiago. 2005ean apirilaren 23an Antonio Óscar Garza Quintana hartu zuen senar, Ameriketako Estatu Batuen enbaxadorea Mexikon, baina banandu ziren 2009an.

## Erreferentziak

* ↑ (Ingelesez) «Maria Asuncion Aramburuzabala & family» Forbes (Noiz kontsultatua: 2018-03-09).
* 1 2 (Gaztelaniaz) Valencia, Sonya. (2006-01-08). «´Mariasun´ Aramburuzabala, un genético amor por los negocios» El Universal (Noiz kontsultatua: 2018-03-09).
* ↑ (Ingelesez) Thompson, Ginger. (2002-07-20). «THE SATURDAY PROFILE; Daddy's Girl Turns Beer-and-TV Billionaire» The New York Times (Noiz kontsultatua: 2018-03-09).
* ↑ (Gaztelaniaz) Varela Mayorga, Rita. (2007-10-21). «La heredera que rompió moldes, Aramburuzabala» El Universal (Noiz kontsultatua: 2018-03-09).
* ↑ (Gaztelaniaz) «Aramburuzabala y Garza se divorcian» Expansión 2010-05-10 (Noiz kontsultatua: 2018-03-09).
* Datuak: Q512365
* Multimedia: María Asunción Aramburuzabala / Q512365
# María Assumpción Raventós

María Assumpción Raventós Torras (San Sadurní de Noya, 1930) kataluniar margolaria, grabatzailea eta tapizatzailea da.

## Biografia

Bartzelonako San Jorge Arte Ederretako Kataluniako Errege Akademian ikasi zuen, eta, ondoren, marrazketako irakaslea izan zen ikastetxe berean. Hasieran, grabatuan aritu zen, baina, ondoren, tapizak sortzen jardun zuen, eta San Cugat del Valléseko Kataluniako Grau-Garriga eta Susanna Rolando Eskolako kide nabarmena izan zen. Lihoaren, ehungailuaren eta ehun-materialen teknikan hasi zen, eta ezohiko teknikekin esperimentatu zuen. Teknika horiek eskulturatik gertuko adierazpen tridimentsional batera eraman zuten, erreleboak, bolumenak, flequilloak, biluziak, ebakidurak eta eragin kubistako eta espresionistako irtenguneak txertatuz. 1990eko hamarkadan pinturara itzuli zen, kolorezko masa sotilki antolatuak erabiliz.

## Erakusketak

AEBn, Suedian, Frantzian, Japonian, Italian, Alemanian, Suitzan, Monakon, Jugoslavian eta Belgikan egin ditu erakusketak.

## Sariak

* Arte Ederren Erakusketa Nazionalaren Grabatuaren Lehen Saria (1971)
* Bartzelona Hiria Grabatu Saria (1973)
* Madrilgo Arte Ederren Zirkuluaren Urrezko domina (1976)
* Marseillako Nazioarteko Aretoko Saria (1983)
* Cadaqués-eko Nazioarteko 2. Mini Print Saria (1982)
* Bratislavako Nazioarteko Ehungintza Biurtekoan Saria (1987)
* Sant Jordi gurutzea (1991)

## Kanpo estekak

* Datuak: Q977309
# Matawan (New Jersey)

Matawan New Jerseyko borough bat da. Monmouth konderrian kokatua dago. 2010ean 8.810 biztanle zituen, 5,86 kilometro koadrotan banatuta.

## Ikus, gainera

* Monmouth konderria

## Kanpo estekak

* Datuak: Q1082606
* Multimedia: Matawan, New Jersey / Q1082606
# Matca

Matca Errumaniako udalerri bat da, Galați konderrian. 11.535 biztanle ditu, 85,79 kilometro koadroko azaleran banatuta.

## Herriak

Udalerrian honako herriak daude:
Matca $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5087623
# Matatiele

Matatiele Hegoafrikako Lurmutur Ekialdea probintziako ipar-mendebaldean dagoen herri bat da. Drakensberg mendikatearen hego-mendebaldeko ertzean kokatua dago, KwaZulu-Natal probintziatik gertu eta Lesothoko mugatik 20 kilometrotara. Eskualdeko herririk garrantsitzuena, esnegintza eta merkataritza gune bilakatu da.
Matatiele bertako eta inguruko biztanleak Transkei iparraldeko jende gehientsuenaren moduan elebidunak dira Xhosa eta Sotho hizkuntzetan. Gutxi batzuek Phuthi hizkuntza erabiltzen dute famili giroan, batez ere Tsitsong eta Tšepisong-eko biztanleak. Orokorrean ingelesez komunikatzeko gai da gendea.
Inguruko mendietako haibat harroketan Harri aroko lehen biztaleek eginiko artelanak topa daitezke. 1861 urte inguruan Griqua talde heterogeneoko partaide batzuk Adam Kok III beraien liderrari jarraituz Drakensberg mendikatea gurutzatu zuten Philippolis-etik inguru hauetaraino (batez ere Kokstad hiria bilakatuko zen gunea), bertan geratzea erabakiz. Matatiele ganadu lapurreta eta arma salerosketa gune bilakatu zen 1874. urtean Cape Mounted Riflemen armadak ingurua kontrolpean izan zuen arte. Udalerri izaera 1904ean jaso zuen.

## Kanpo estekak

* Datuak: Q638513
# Matazo Hirano

Matazo Hirano (japonieraz: 平野 又三, 1990eko abenduaren 28a - ) Japoniako futbolaria da.
Hainbat futbol taldetan jokatu du, esaterako FC Gifu.

## Kanpo estekak

* (Japonieraz) J.League Data Site
* Datuak: Q11483637
# Match Point

Match Point (euskaraz Partidurako Puntua), 2005eko Woody Allen estatubatuar zinema zuzendariaren thriller film bat da. Woody Allen and starring Jonathan Rhys Meyers, Scarlett Johansson, Emily Mortimer, Matthew Goode, Brian Cox eta Penelope Wilton aktoreek antzeztu zuten.
Jatorrizko gidoi onenaren Oscar Sariaren (Woody Allen) izendapena jaso zuen, bai eta lau Urrezko Globo Sarirena ere.

## Argumentua

Oharra: Atal honek istorio osoa edo amaiera argitzen du.
Erresuma Batua, Londres. Chris Wilton (Jonathan Rhys Meyers) tenis irakasle gazte eta handigura diruz eskas dabil. Tom Hewettekin (Mattew Goode) duen adiskidetasunari esker hiriko goi mailako jendea ezagutu eta haren arreba Chloe (Emily Mortimer) Chrisetaz maiteminduko da. Tom, bere aldetik, Nola Rice (Scarlett Johansson) estatubatuar neska gazte erakargarriarekin ateratzen da, eta Chrisek hura ezagutu orduko begiz joko du. Halabeharrak, pasioak, eta batez ere, Chrisen handigura eta griñak bere bizitzetako ekintzetan nahiz gainontzekoetan eragingo du.

## Aktoreak

* Jonathan Rhys Meyers: Chris Wilton
* Scarlett Johansson: Nola Rice
* Emily Mortimer: Chloe Hewett Wilton
* Matthew Goode: Tom Hewett
* Brian Cox: Alec Hewett
* Penelope Wilton: Eleanor Hewett
* Ewen Bremner: Dowd inspektorea
* James Nesbitt: Mike Banner detektibea
* Rupert Penry-Jones: Henry
* Margaret Tyzack: Betty Eastby andrea
* Alexander Armstrong: Townsend jauna
* Geoffrey Streatfeild: Alan Sinclair
* Miranda Raison: Heather
* Zoe Telford: Samantha
* Rose Keegan: Carol
* Colin Salmon: Ian
* Toby Kebbell: Polizia

## Kanpo estekak

* IMDBko fitxa irakurgai (Ingelesez)
* Datuak: Q733677
* Aipu famatuak: Match Point
# Matawinie

Matawinie Quebeceko konderriko eskualde-udalerria da, Kanadan. Lanaudière eskualdean dago, hiriburua Rawdon da eta bere sorrera 1982ko urtarrilaren 1an izan zen.

## Kanpo estekak

* Datuak: Q1908110
* Multimedia: Matawinie Regional County Municipality / Q1908110
# Mentxu Gal lorategiak

Mentxu Gal lorategiak Donostiako Amara auzoko plaza bat da, Easo kalea eta Antso Jakitunaren hiribidea lotzen dituena. Denbora luzez izenik gabe egon ondoren, 2015eko martxoaren 26ko Udal Batzarrak izen hori ematea erabaki zuen Mentxu Gal margolariaren omenez.
2015eko maiatzaren 30ean, Amarapedia ekimenaren jarduerak bertan egingo dira Olatu Talka jaialdiaren barruan. Jaialdi honen helburuetako bat hiriko gune eta txoko ezezagunei ikusgarritasuna ematea da.

## Erreferentziak

* ↑ 2015eko martxoaren 26ko Udal Batzarraren gai zerrenda

## Ikus, gainera

* Amarapedia
* Mentxu Gal
* Amara
* Amarako Kaletegia Wikiiturrietan

## Kanpo estekak

* Datuak: Q19853436
* Multimedia: Jardines de Menchu Gal, Donostia-San Sebastián / Q19853436
# Menua

Menua, Urartuko errege bat izan zen. K.a. 805 eta K.a. 789 bitartean gobernatu zuen.
Ishpuiniren seme eta oinordekoa, bere aitaren erregealdiaren azken aldera tronura lotua izan zen. Espedizio militar ugari egin zituen, idazkunetan erregistratuta daudenak, hititen mugaraino helduz, non Meliteneko erregearen ordaina jaso zuen. Inperioaren mugak ezarri zituen eta administrazioaren egitura zentralizatu zuen.
Hiriak gotortu eta gotorlekuak sortu zituen, Menuakhinilekoa bezala, Arafat mendian. Biziki garatu zuen ureztatze sistema, kanalekin, horietatik bat, oraindik mantentzen delarik.
* Datuak: Q381947
* Multimedia: Menua / Q381947
# Menu

Menua jatetxeetan eskaintzen den dokumentu bat da, non bezeroei eskaintzen diren aukerak erakusten diren. Menuak estruktura desberdinak eduki ditzake, janari tipologiaren arabera (haragia, arraina, pasta, postreak...) edo prestatzeko moduagatik. Horrez gain, gai desberdinen arabera ere sailkatzen dira (postre menua, ardo menua...).

## Historia

Menu hitza Frantzian erabili zen lehen aldiz, XVIII. mendean. Hitza latinetik dator, minutus (txikia).

## Kanpo estekak

* Datuak: Q658274
* Multimedia: Food menus / Q658274
# Mentz (New York)

Mentz Ameriketako Estatu Batuetako inkorporatutako herri bat da. Cayuga konderrian kokatuta dago, New York estatuan. 2.114 biztanle ditu, 17,18 kilometro koadroko azaleran banatuta.

## Ikus, gainera

* Cayuga konderrian

## Kanpo estekak

* Datuak: Q3708532
# Mentzia Lopitz Harokoa

Mentzia Lopitz Harokoa (portugesez: Mécia Lopes de Haro; Bizkaia, 1215 – Palentzia, 1270), bizkaitar andrea, Portugalgo erregina ezkontidea izan zen.
Lope Diaz II.a Harokoa Bizkaiko jaunaren alaba, bitan ezkondu zen. 1234an Alvaro Perez Castrokoa gaztelar noblea ezkondu zuen baina hau 5 urte geroago hil zen. Bigarrenez, Antso II.a Portugalgoa ezkondu zuen. Mentzia ez zen portugaldar nobleziaren gustukoa eta erregeak Mentzia arbuiatu ez arren, Inozentzio IV.a aita santuak ezkontza indargabetu zuen. Bere lurraldeetara itzuli eta Palentzian hil zen. Naiarako Andre Maria Erreginaren monasterioan lurperatu zuten.
Zuhaitz genealogikoa :
Diego Lopitz II.a Harokoa
Lope Diaz II.a Harokoa
María Manrique de Lara
Mentzia Lopez Harokoa
Alfontso IX.a Leongoa
Urraka Alfontso Leongoa
Inés Íñiguez de Mendoza :

## Erreferentziak

* ↑ Euskaltzaindia. 192. araua: Iruñeko eta Nafarroako Erresumako errege-erreginen izenak. Irizpideak. .
* ↑ Veríssimo Serrão, Joaquim. História de Portugal. (1 eta 3. argitaraldia) Verbo.

## Kanpo estekak

* Datuak: Q271563
* Multimedia: Mencía López de Haro / Q271563
# Mentxu Gal

Mentxu Gal Orendain (Irun, Gipuzkoa, 1919ko urtarrilaren 7a - 2008ko martxoaren 12a) euskal herritar margolaria izan zen.

## Bizitza

Txikitatik maite izan zuen pintatzea eta gaztetan Gaspar Montes Iturrioz izan zuen irakasle. Madrilgo San Fernando Arte Ederretako eskolan egin zituen margolaritza ikasketak. 1933. urtean Parisera joan zen ikasketak sakontzera. Fernand Legerrez gain Amedee Ozenfant pintore kubista izan zuen han maisu, eta Matisse pintorearen lanek eta fauvismoak liluratu zuten.
Euskal Herrira itzuli zenean Aurelio Artetarekin jarraitu zituen ikasketak. Gero Madrilgo Real Academia de Bellas Artes de San Fernando sartu zen, eta Marisa Roesseten tailerrean ere aritu zen ikasten. Institut de France-k emandako beka batekin Parisa itzuli zen berriro.
Pintura figuratibista landu zuen, baina garaikidea, garaiko pinturaren ezagutza sakonean oinarritutakoa. Bidasoko nahiz Gaztela-Mantxako paisaiak eta erretratuak daude bere lanik ezagun eta estimatuen artean. Daniel Vázquez Díaz eta Benjamín Palencia margolarien eragina nabarmendu dute kritikariek Galen obretan.
Leku askotan egin zituen erakusketak, bakarka nahiz beste artistekin batera: Madrilen , Habanan, New Yorken, Lisboan... Veneziako Biurtekoan 1940, 1950 eta 1956 urteetan parte hartu zuen. Bi erakusketa antologiko egin zituen, Donostian (1986 eta 1992).

## Obra

Haren obraren ezaugarri nagusia koloreari ematen dion garrantzia da. Ikuspegiak eta erretratuak landu ditu bereziki.
Haren lan nagusiak:
* Pasajes,
* Paisaje,
* Vendimia,
* Estación de Irun,
* Paisaje castellano,
* Muchacha,
* Señor con capa,
* Marina,
* Bodegón,
* La torre blanca,
* Monte de San Marcial,
* Pescador,
* Alrededores de Irún,
* Zumaia,
* Retrato de Pío Baroja,
* Retrato de mi madre,
* Caserío del Baztán,
* Retrato del pintor Zabaleta,
* Puerto refugio de Fuenterrabia,
* Balcón con glicinas,
* El bosque
* Toledo.
Bere lanari buruzko azken erakusketa handia 1992an egin zen Donostian, baina orduz geroztik ere maiz ikusi ahal izan dira Mentxu Galen artelanak XX. mendeko euskal herritar margolariei eskainitako erakusketa antologikoetan, Bidasoko margolarien lanen erakusketetan...
Azken urteotan bakarkako erakusketa askorik egin ez bazuen ere, artegintzaren alor askori lotuta jarraitu zuen, batez ere Bidaso-Txingudi bere jatorrizko eskualdean.

## Sariak

* 1932 - Gipuzkoako Artista Berrien Lehiaketaren irabazlea.
* 1959 - Espainiako Pintura Sari Nazionala.
* 2005 - Gipuzkoako Urrezko Domina.
* 2007 - Eusko Ikaskuntzaren Manuel Lekuona Saria.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ (Gaztelaniaz) Lekuona-Mariscal, Ane. (2020-06-24). «La representación de las pintoras en la prensa del primer franquismo. El caso de Menchu Gal» Arte y Políticas de Identidad 22: 73–97. doi:10.6018/reapi.433911. ISSN 1989-8452. (Noiz kontsultatua: 2021-03-12).

## Kanpo estekak

* Mentxu Gal. Irungo emakumeak plazara dokumentala. 22:30 minututik aurrera
* Datuak: Q3854624
# Mentuhotep II.a

Nebhepetra Mentuhotep edo Mentuhotep II.a, Egiptoko XI. dinastiako bosgarren faraoia izan zen, eta 50 urte inguruz gobernatu zuen, K.a. 2046tik K.a. 1995 arte, Jürgen von Beckerathen arabera, eta, historialariek, Egiptoko Inperio Ertainaren sortzailetzat jotzen dute.
Bere aita Intef III.aren oinordekoa izan zen. Bere jaiotza izena Mentuhotep zen, eta "Montu pozik dago" esan nahi du. Nebhepetra, "Raren lemazain jauna" bezala koroatua izan zen, bere erregealdian, titulatura hiru aldiz aldatu zuen arren.
Egipto guztia bere agindupean bateratzeko gerra hasi zuen, Tiniseko nomoko matxinada zanpatu zuen, Asiuteko nomoko gobernaria kargutik kendu zuen, Niloren delta inbaditzen saiatzen ari ziren asiar beduinoak kanporatu zituen eta Tebas, erresumako hiriburu politiko bihurtu zuen.
Herrialdea bateratu ondoren, erregearen autoritatea berrezarri zuen. Zentralizazio gogorreko politika bat hasi zuen eta funtzionario altu talde bat izan zuen, konfiantza osokoak, administrazio zentrala eta probintziala kontrolatzeko: chaty kargua berragertu zen, botere zentrala zuzentzen zuena eta Iparraldeko Gobernaria kargua sortu zen, agintaritza banatzen zuena Hegoaldeko Gobernaria eta Ekialdeko Basamortuetako Gobernariarekin.
Nomo gobernari leialak saritu zituen, eta, erregeak errespetatuak izan zirenez, euren lurraldeetako benetako jauntzat hartzen zuten euren burua, euren pribilegioak mantentzen baitzituzten eta autonomia handiarekin jokatzen jarraitzen baitzuten, nominalki, faraoia, gobernari goren eta Raren seme bezala onartzen zuten arren.
Egoera ekonomikoak oparotasun garai bat bizi izan zuen, batez ere Goi Egipton.
Mendebaldeko basamortuko libiarren aurka borrokatu zuen, baita Sinaiko nomaden aurka ere, Sinaiko eskualdearen domeinua ziurtatuz, baita bertako meatzeen ustiaketa ere. Itsaso Gorrirako karabana ibilbideak ere berrireki zituen. Nubian kanpainak antolatu zituen Uauat eskualderaino eta bigarren ur-jauziraino ezarri zuen kontrola. Niloko deltako eta Nubiako mugak sendotu zituen.
Hil zenean, Deir el-Baharin eraikitako tenplu-mausoleoan lurperatua izan zen.
Beranduagoko garaietan, Mentuhotep, Tebasen, jainko bezala gurtua izan zen.

## Bere garaiko testigutzak

Mentuhotepek, Elefantinan bere aita Intef III.ak hasitako zaharberritze lanekin jarraitu zuen. Abidosen, Osirisen tenpluko eraikin erantsiak eraiki zituen. Tod eta Hermontiseko Montu jainkoaren tenpluak edertu zituen.
Eraikinak
* Deir el-Baharin eraikitako tenplu mausoleoa.
* Elefantinako Sateten tenpluaren berreraikitzea.
* Tenpluko eraikina, Toden.
Bere izena, honako hauetan grabatua aurkitu da
* Idazkuna harkaitz batean, Asuanetik gertu (Flinders Petrie)
* Idazkuna harkaitz batean, Shatt er-Rigalen (Flinders Petrie)
* Tenpluaren blokeak Nejab edo El Kaben
* Hil tenpluko blokeak, Deir el-Baharin (Petrie Museoa
* Denderako blokeak (Petrie Museoa)
* Datuak: Q296439
* Multimedia: Mentuhotep II / Q296439
# Mentxakaena jauregia

Mentxakaena jauregia edo Mentxakatorre jauregia Bizkaiko Urduliz udalerrian dagoen jauregi barrokoa da. XVIII. mendeko eraikin honek oinplano angeluzuzena eta bi sarbide ezberdin ditu; erdi-puntuko arku barrokokoa bata, eta ateburukoa bestea.
Lorategira ematen duen etxaurreak, Laukizen izan zen Mentxaka Torregandik datorren Mentxakatorre familiaren armarria du.

## Erreferentziak

* ↑ hiru.eus. Ibilbidea Urdulizen barrena. .
* ↑ Urdulizko Udala. Mentxakatorre Jauregia. .

## Kanpo estekak

* Datuak: Q47804398
# Mentxon

Mentxon Arabako ibai bat da, Omecillo ibaiaren eskuinaldeko adarra. Gesaltzako udalerriaren eremuetan du iturburua, eta herri horretan bertan isurtzen du ura Omecillo ibaira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12263450
# Mentuhotep I.a

Tepia Mentuhotep edo Mentuhotep I.a, Tebaseko nomoko gobernaria, Jürgen von Beckerathen arabera, K.a. 2119tik K.a. 2103 arte gobernatu zuena, Egiptoko XI. dinastiako lehen faraoitzat hartzen da.
Karnakeko arbasoen gelan, Mentuhotep I.a, Intefen oinordekoa eta Intef I.aren aurreko bezala agertzen da.
Todeko Monturen tenpluan, Mentuhotep, Intef II.a eta Intef III.arekin batera, Montu jainkoari ofrendak eskaintzen irudikatzen duen erliebe bat dago.
Faraoi bezala agertzen den lehen Tebastar agintaria da.
Egiptoko X. dinastiako Herakleopolis Magnako agintarien aurka borrokatu zuen. Bere agintepean berbateratu zuen Tebaseko eskualdea, eta, bere lurraldea, Tebasetik Denderara hedatu zuen, Goi Egiptoko IV. nomotik VI.erarte nagusi zelarik.
* Datuak: Q316271
* Multimedia: Mentuhotep I / Q316271
# Mentuhotep IV.a

Nebtauyra Mentuhotep edo Mentuhotep IV.a, Egiptoko XI. dinastiako azken faraoia izan zen, K.a. 1983tik K.a. 1976 arte gobernatuz, Jürgen von Beckerathen arabera.
Bere izena, Nebtauyra, Karnakeko arbasoen gelan agertzen da, Seneferkara edo Mentuhotep III.aren ondoren.
Ez da agertzen Abidoseko Errege Zerrendan, ezta Saqqarako Errege Zerrendan eta Turineko Errege Kanonean ere.

## Bere garaiako testigutzak

Uadi Hammamaten aurkitzen diren idazkun batzuengatik ezagutzen da, non Itsaso Gorriranzko espedizioa kontatzen den, bere chatya zen Amenemhaten agindupean, errege sarkofagoa egiteko harria lortzeko. Ohiz kanpoko "mirari"ak ere deskribatzen dira basamortuan, ekaitz baten hasiera eta, erregearen sarkofagoa egiteko erabiliko den harria lortuko den harrizko blokean gazela euri bat bezala.
Bere oinordekoa, Amenemhat I.a izan zen, ziuraski, Uadi Hammamateko idazkunetan deskribatzen den chatya, tronutik kendu zuena, hau frogatzen duen frogarik ez dagoen arren, Egiptoko XII. dinastiako lehen faraoi bihurtuz.
* Datuak: Q313865
* Multimedia: Mentuhotep IV / Q313865
# Mentxebike

Mentxebikeak (errusieraz: меньшевики, “Gutxiengoaren aldekoak”) Errusiako Langile Alderdi Sozialdemokratako fakzioa izan ziren. 1903an sortu zen, alderdiaren II. kongresuan galtzaile atera zirenean. Fakzio honek Julius Martov eta Georgi Plekhanov zituen buru. Irabazleak boltxebikeak izan ziren, Lenin buru zutenak.
Mentxebikeek, boltxebikeen tesien aurka, alderdiaren oinarri sozialaren hedapena lehenesten zuten, homogeneotasun ideologikoaren eta antolakuntza gaitasunaren gainetik.

## Erreferentziak

* ↑ Zehazki hiztegia — EHU
* ↑ Lur entziklopedietatik hartua.

## Kanpo estekak

* Datuak: Q191515
* Multimedia: Mensheviks / Q191515